Suchinthana/ta-wikipedia huggingface dataset:
தேவ் பட்டேல்

தேவ் பட்டேல் () (பிறப்பு: 23 ஏப்ரல் 1990) ஒரு இங்கிலாந்து நாட்டுத் திரைப்பட நடிகர் ஆவார். இவர் சிலம்டாக் மில்லியனயர், தி செகண்ட் பெஸ்ட் எசோடிக் மரிகோல்ட் ஹோட்டல், சேப்பீ போன்ற பல திரைப்படங்களில் நடித்துள்ளார். இவர் தி நியூஸ் ரூம் போன்ற தொலைக்காட்சித் தொடர்களிலும் நடித்துள்ளார்.

இவர் நடித்த சிலம்டாக் மில்லியனயர் என்ற திரைப்படம் மிகப் பெரிய அளவில் வெற்றி அடைந்ததன் மூலம் மிகவும் பரிச்சியமான நடிகர் ஆனார். இந்தத் திரைப்படம் பல அகாதமி விருதுகளை வென்றுள்ளது.

ஆரம்பகால வாழ்க்கை
தேவ் பட்டேல் 23 ஏப்ரல் 1990ஆம் ஆண்டு லண்டன் இங்கிலாந்தில் பிறந்தார். இவரது தந்தை ராஜ் மற்றும் தாய் அனித ஆவார்கள். இவர் இந்திய நாட்டைச் சேர்ந்த குஜராத்தி இனத்தைச் சேர்ந்தவர். இவர் இந்து மத நம்பிக்கை உள்ளவர்.

திரைப்படங்கள்
 2008: சிலம்டாக் மில்லியனயர்
 2010: The Last Airbender
 2012: The Best Exotic Marigold Hotel
 2012: About Cherry
 2014: The Road Within
 2015: தி செகண்ட் பெஸ்ட் எசோடிக் மரிகோல்ட் ஹோட்டல்
 2015: சேப்பீ
 2016: த மேன் ஹூ நியூ இன்ஃபினிட்டி
 2016: லயன் (தயாரிப்பில்)

சின்னத்திரை
 2007-2008: ஸ்கின்ஸ்
 2009: மிஸ்டர் லெவன்
 2012-2014: தி நியூஸ் ரூம்

வெளி இணைப்புகள்  
 

1990 பிறப்புகள்
வாழும் நபர்கள்
ஆங்கிலத் திரைப்பட நடிகர்கள்
ஆங்கிலேய நடிகர்கள்
சிறந்த துணை நடிகருக்கான பாப்தா விருதை வென்றவர்கள்
விசயன் தீவுகள்

விசயன் தீவுகள் அல்லது விசயசு (Visayas) பிலிப்பீன்சின் மூன்று முதன்மையான தீவுக்கூட்டங்களில் ஒன்றாகும்; மற்றவை மின்டனாவ், லூசோன் ஆகும். விசயசு முதன்மையாக விசயன் கடலைச் சூழ்ந்துள்ள பல தீவுகளால் ஆனது; சூலு கடலின் வடகிழக்குக் கோடியாகவும் விசயசு கருதப்படுகின்றது. இத்தீவுக் கூட்டக் குடிகள் விசயன்கள் எனப்படுகின்றனர்.

மேற்சான்றுகள்

பிலிப்பீன்சின் புவியியல்
தென்கிழக்காசியாவின் தீவுக்கூட்டங்கள்
உயிர்ச்சூழற் பொருளியல்

உயிர்ச்சூழற் பொருளியல் (Ecological economics) என்பது, ஒரு பல்துறை சார்ந்த ஆய்வுத் துறை ஆகும். இது, காலம் மற்றும் இடம் சார்ந்த வகையில், மனிதப் பொருளியலும் இயற்கைச் சூழியல் முறைமையும் ஒன்றுடன் ஒன்று தங்கியிருப்பதையும், ஒன்றைச் சார்ந்து ஒன்று வளர்ச்சியடைவதையும் ஆய்வு செய்வதை நோக்கமாகக் கொண்டது. இது, பொருளியலைச் சூழல் மண்டலத்தின் துணைப் பிரிவாகக் கொண்டு, இயற்கை மூலதனத்தைப் பாதுகாப்பதை வலியுறுத்துவதன் மூலம், சூழலின் முக்கிய பொருளியற் பகுப்பாய்வான சூழற் பொருளியலில் இருந்து வேறுபடுகிறது. செருமன் பொருளியலாளர்களின் ஆய்வொன்றின்படி, உயிர்ச்சூழற் பொருளியலும், சூழற் பொருளியலும் இரு வேறு பொருளியற் சிந்தனைகள். இதன்படி, உயிர்ச்சூழற் பொருளியலாளர் வலுவான பேண்தகைமையை வலியுறுத்துவதுடன், இயற்கை மூலதனத்தை மனிதன் உருவாக்கும் மூலதனத்தினால் பதிலிட முடியும் என்னும் நிலைப்பாட்டையும் மறுதலிக்கின்றனர்.

உயிர்ச்சூழற் பொருளியல் துறை, ஐரோப்பிய, அமெரிக்கக் கல்வியாளர்களின் ஆக்கங்களினாலும், அவர்களின் ஒருங்கிணைந்த நடவடிக்கைகளினாலும், ஒரு நவீன இயக்கமாக உருவானது. தொடர்புடைய துறையான பசுமைப் பொருளியல் என்பது அரசியல் சார்ந்து பயன்படுத்தப்படும் இதன் ஒரு வடிவம் ஆகும்.

குறிப்புகள்

பொருளியல்
சூழற் பொருளியல்

சூழற் பொருளியல் (Environmental Economics) என்பது, சூழல் சார்ந்த விடயங்களுடன் தொடர்புடைய, பொருளியலின் துணைத் துறைகளுள் ஒன்று. தேசிய பொருளியல் ஆய்வு நிறுவனத்தின் சூழற் பொருளியல் திட்டத்தின்படி, சூழற் பொருளியல், தேசிய மற்றும் உள்ளூர்ச் சூழற் கொள்கைகளின் பொருளியற் தாக்கங்கள் குறித்த கோட்பாட்டு அல்லது செயலறிவு சார்ந்த ஆய்வுகளை முன்னெடுக்கிறது. வளி மாசடைதல், நீரின் தரம், நச்சுப் பொருள்கள், திண்மக் கழிவு, புவி சூடாதல் போன்றவை தொடர்பான மாற்றுச் சூழற் கொள்கைகளின் செலவின வரவினங்கள் போன்றன இத்துறையின் ஆய்வுகளில் அடங்கும் குறிப்பான விடயங்கள்.

பொருளியலைச் சூழல் மண்டலத்தின் துணைப் பிரிவாகக் கொண்டு, இயற்கை மூலதனத்தைப் பாதுகாப்பதை வலியுறுத்தும் உயிர்ச்சூழற் பொருளியலில் இருந்து சூழற் பொருளியல் வேறுபட்டது. செருமன் பொருளியலாளர்களின் ஆய்வொன்றின்படி, உயிர்ச்சூழற் பொருளியலும், சூழற் பொருளியலும் இரு வேறு பொருளியற் சிந்தனைகள்.

குறிப்புகள்

பொருளியல்
காளி என். ரத்தினம்

காளி என். ரத்தினம் பிறப்பு 1897 (இறப்பு: ஆகஸ்ட், 1950) மேடை நாடக நடிகராகவும், தமிழ்த் திரைப்படங்களில் நகைச்சுவை நடிகராகவும் நடித்தவர். இவர் மதுரை ஒரிஜினல் பாய்ஸ் கம்பெனி எனும் நாடக நிறுவனத்தில் ஏறத்தாழ 27 ஆண்டுகள் நடிகராகவும், மேடை மேலாளராகவும் பணியாற்றினார். இவருடைய ஒருங்கிணைப்பின்கீழ் பிரபல நடிகர்கள் கே. பி. கேசவன், பி. யு. சின்னப்பா, எம். ஜி. சக்கரபாணி, எம், ஜி. இராமச்சந்திரன் ஆகியோர் நாடகங்களில் நடித்திருந்தனர்.

நடித்த திரைப்படங்கள்
 பதி பக்தி (1936)
 சந்திரகாந்தா‎ (1936)
 பஞ்சாப் கேசரி (1938)
 ரம்பையின் காதல் (1939)
 பாண்டுரங்கன் (1939)
 பம்பாய் மெயில் (1939)
 வாயாடி (1940)
 விக்ரம ஊர்வசி (ஊர்வசியின் காதல்) (1940)
 ‎‎காளமேகம் (1940)
 உத்தம புத்திரன் (1940)
 சபாபதி (1941)
 பக்த கௌரி (1941)
 நவீன மார்க்கண்டேயா (1941)
 நாடகமேடை (1942)
 சதி சுகன்யா (1942)
 மாயஜோதி (1942)
 சிவலிங்க சாட்சி (1942)
 மனோன்மணி (1942)
 கங்காவதார் (1942)
 ‎பிருத்விராஜன் (1942)
 காரைக்கால் அம்மையார் (1943)
 ராஜ ராஜேஸ்வரி (1944)
 மானசம்ரட்சணம் (1945)
 பர்மா ராணி (1945)
 சகடயோகம் (1946)
 வால்மீகி (1946)
 ஆரவல்லி சூரவல்லி (1946)
 அர்த்தநாரி (1946)
 ஸ்ரீ முருகன் (1946)
 ஆயிரம் தலை வாங்கி அபூர்வ சிந்தாமணி (1947)
 கன்னிகா (1947)
 ஸ்ரீ ஆண்டாள் (1948)
 ஆதித்தன் கனவு (1948)
 போஜன் (1948)
 பிழைக்கும் வழி (1948)
 தேவமனோகரி (1949)
 மாயாவதி (1949)
 பொன்முடி (1950)
ஏழை படும் பாடு (1950)
போலி பாஞ்சாலி (1940)
சௌ சௌ 
மீனாக்‌ஷி கல்யாணம்
தமிழறியும்பெருமாள்
உத்தமி
அருந்ததி
மாத்ருபூமி
சதி முரளி (1941)
பக்த ஹனுமான்
சூரிய புத்ரி
பர்த்ருஹரி
ஆதித்தன் கனவு
திவான் பகதூர்
தயாளன்
போலி பாஞ்சாலி
மாரியம்மன்
லக்‌ஷ்மி விஜயம்
அர்த்தநாரி
உதயணன் வாசவதத்தா

உசாத்துணை 
 The rise of Chinnasami, ராண்டார் கை, தி இந்து, ஜனவரி 22, 2015
 MGR's martial arts guru, ராண்டார் கை, தி இந்து, ஜனவரி 29, 2015
 The Ratnam brand of comedy, ராண்டார் கை, தி இந்து, பிப்ரவரி 5, 2015

வெளி இணைப்புகள் 
 எம். ஜி.ஆரின் வாத்தியார் காளி என்.ரத்தினம்

இந்தியத் தமிழ் நாடகத் துறையினர்
1950 இறப்புகள்
தமிழ்த் திரைப்பட நகைச்சுவை நடிகர்கள்
1897 பிறப்புகள்
இந்தியத் தமிழ் நாடக நடிகர்கள்
தண்டிகைக் கனகராயன் பள்ளு

தண்டிகைக் கனகராயன் பள்ளு, யாழ்ப்பாணத்தில் எழுந்த ஒரு பள்ளு வகைச் சிற்றிலக்கிய நூல். மாவிட்டபுரம் என்னும் ஊரைச் சேர்ந்த சின்னக்குட்டிப் புலவர் 18 ஆம் நூற்றாண்டின் இறுதியில் இந்நூலை ஆக்கியுள்ளார். யாழ்ப்பாண அரசன், கூழங்கைச் சக்கரவர்த்தி எனப்படும் முதலாம் ஆரியச் சக்கரவர்த்தி காலத்தில், தமிழ்நாட்டின் காரைக்காட்டுப் பகுதியில் இருந்து யாழ்ப்பாணத்தில் குடியேறியதாக யாழ்ப்பாண வைபவமாலை கூறும் கனகராயன் செட்டி என்பவரே இந்நூலின் பாட்டுடைத் தலைவன். மேற்குறித்த கனகராயனின் வழிவந்த மாவிட்டபுரம் கனகராய முதலியார் என்பவரின் வேண்டுகோளின்படியே இந்நூல் ஆக்கப்பட்டதாகத் தெரிகிறது.

குறிப்புகள்

வெளியிணைப்புக்கள்

 "யாழ்ப்பாணம்" இணையத் தளத்தில் தண்டிகைக் கனகராயன் பள்ளு.

பள்ளு
ஈழத்து நூல்கள்
18 ஆம் நூற்றாண்டுத் தமிழ் நூல்கள்
கனகராயன் செட்டி

கனகராயன் செட்டி என்பவர், யாழ்ப்பாண அரசன், கூழங்கைச் சக்கரவர்த்தி எனப்படும் முதலாவது ஆரியச் சக்கரவர்த்தி காலத்தில் தமிழ்நாட்டின் செங்குன்றம் என்னும் ஊரில் இருந்து யாழ்ப்பாணத்தில் குடியேறியதாக யாழ்ப்பாண வைபவமாலை கூறும் ஒருவர். இவரை அரசன் தெல்லிப்பழை என்னும் ஊரிற் குடியேற்றியதாக வைபவமாலை கூறுகின்றது. இவரைப் பாட்டுடைத் தலைவனாகக் கொண்டே 18 ஆம் நூற்றாண்டில் கடைசிப் பகுதியில் தண்டிகைக் கனகராயன் பள்ளு என்னும் சிற்றிலக்கியம் எழுதப்பட்டது.

குடியேற்றக் காலம்
கனகராயன் உள்ளிட்ட உயர்குடியினர் யாழ்ப்பாணம் வந்த காலம், அதற்கான காரணம் என்பன குறித்து இக்குடியேற்றம் பற்றி ஆராய்ந்த அறிஞர்களிடையே கருத்து வேறுபாடுகள் காணப்படுகின்றன. வைபவமாலை இக்குடியேற்றத்தை முதலாம் ஆரியச் சக்கரவர்த்தியுடன் தொடர்புபடுத்தியிருந்தாலும், இதிலிருந்து தெளிவான காலக்கணிப்பைப் பெற முடியாதுள்ளது. வரலாற்று ஆய்வாளர் வ. குமாரசாமி இது 13 ஆம் நூற்றாண்டின் நடுப்பகுதியில் நிகழ்ந்திருக்கும் என்கிறார். செ. இராசநாயகம், 14 ஆம் நூற்றாண்டின் மாலிக்கபூரின் படையெடுப்பினால் ஏற்பட்ட நிலைமைகளைத் தொடர்ந்தே இவ்வுயர்குடியினர் தமிழ்நாட்டை விட்டு யாழ்ப்பாணத்துக்குக் குடிபெயர்ந்ததாகக் கருதுகிறார்.

குறிப்புகள்

யாழ்ப்பாணத்து நபர்கள்
சி. டி. ராஜகாந்தம்

சி. டி. ராஜகாந்தம் (சனவரி 26, 1917 - 1999) தமிழ்நாட்டின் ஒரு பிரபலமான நகைச்சுவை நடிகை. 1940கள்-1950களில் பல திரைப்படங்களில் நடித்தவர்.

வாழ்க்கைக் குறிப்பு
ராஜகாந்தம் 1917 ஆம் ஆண்டு (தமிழ் நாட்காட்டியில், நள ஆண்டு தை 15) கோயம்புத்தூரில் திரவியம் ஆசாரியார், மருதாயி அம்மாள் ஆகியோருக்குப் பிறந்தவர். தந்தை கோவையில் தோல்மண்டி வைத்து வணிகம் செய்து வந்தவர். ராஜகாந்தம் ஐந்து வயதாக இருக்கும் போதே தந்தை இறந்து விட்டார். பதினைந்து வயதில் 1932 ஆம் ஆண்டில் கோயமுத்தூர் இலக்குமி மில்லில் பணியாற்றிக் கொண்டிருந்த அப்புக்குட்டி ஆசாரி என்பவருக்கு திருமணம் செய்து வைத்தார் தாயார்.

நாடகங்களில்
கோயமுத்தூரில் இருந்த ராஜகாந்தத்தின் வீடு மிகப் பெரியது. 1933 இல் அப்போது பிரபலமாக இருந்த எஸ். ஆர். ஜானகி என்பவர் தனது நாடகக் குழுவினருடன் கோவை வந்து மருதாயி அம்மாளின் வீட்டில் தங்கினர். தங்கியிருந்த காலத்தில் ராஜகாந்தத்திற்கு எஸ். ஆர். ஜானகியுடன் பழகும் வாய்ப்பு கிடைத்தது. தாயின் அனுமதியுடன் அவர் ஜானகியின் நாடகக் கம்பனியில் சேர்ந்தார். ஜானகியின் தூக்குத்தூக்கி நாடகத்தில் தோழியின் பாத்திரம் ஒன்று ராஜகாந்தத்திற்குக் கொடுக்கப்பட்டது. இப்படியாக சில துணைப் பாத்திரங்களில் நடித்துக் கொண்டிருந்த போது 1933 இல் ராஜலட்சுமி என்ற குழந்தைக்குத் தாயானார். அதன் பின்னர் அழைப்பின் பேரில் மட்டும் சில நாடகங்களில் நகைச்சுவைப் பாத்திரங்களில் நடித்து வந்தார்.

திரைப்படங்களில்
1939 ஆம் ஆண்டில் வெளியான மாடர்ன் தியேட்டர்சின் மாணிக்கவாசகர் திரைப்படத்தில் சிறு பாத்திரம் ஒன்றில் 20 ரூபாய் சம்பளத்தில் நடிக்கும் வாய்ப்பு ராஜகாந்தத்திற்குக் கிடைத்தது. மாணிக்கவாசகரில் ராஜகாந்தத்தின் நடிப்புத் திறமையைக் கண்ட அன்றைய நகைச்சுவை நடிகர் காளி என். ரத்னம் அவரைத் தனது படங்களில் நகைச்சுவைத் தோழியாக நடிப்பதற்குத் தேர்ந்தெடுத்துக் கொண்டார். இருவரும் இணைந்து உத்தம புத்திரன் (1940) திரைப்படத்தில் நடித்தனர். இது மிகப் பெரிய வெற்றிப் படமாக அமைந்தது. தொடர்ந்து ஊர்வசி, சூர்யபுத்திரி, பக்த கௌரி, மாயாஜோதி, தயாளன், சபாபதி, சிவலிங்க சாட்சி, மனோன்மணி, சதி சுகன்யா, கங்காவதார், அல்லி விஜயம், பஞ்சாமிருதம், பிருதிவிராஜ், காரைக்கால் அம்மையார், திவான் பகதூர் மற்றும் பல திரைப்படங்களில் நடித்தார். சில படங்களில் பாடியும் நடித்தார்.

ராஜகாந்தத்திற்கு குணசித்திர பாகத்தைக் கொடுத்த படம் பர்மா ராணி. இதில் பிரித்தானிய உளவாளியாக இருந்த வாத்தியாரம்மா வேடம் ராஜகாந்தத்திற்கு கிடைத்தது. நியூட்டோன் ஸ்டூடியோவில் தயாரிக்கப்பட்ட ஏகம்பவாணன் திரைப்படத்தில் முதற்தடவையாக கே. சாரங்கபாணியுடன் இணைந்து நகைச்சுவைப் பாத்திரத்தில் நடித்தார்.

தனிப்பட்ட வாழ்க்கை
ராஜகாந்தம் தானே ஒரு நகைச்சுவை நாடகக் குழுவை ஆரம்பித்து சில நாடகங்களில் நடித்து வந்தார். ராஜகாந்தத்தின் ஒரேயொரு மகளான ராஜலட்சுமி பின்னணிப் பாடகரும், வானொலிப் பாடகருமான திருச்சி லோகநாதனை மணந்தார்.

நடித்த திரைப்படங்கள்

 சபாபதி (திரைப்படம்) (1941)
 சூர்யபுத்ரி (1941)
 மனோன்மணி (திரைப்படம்) (1942)
 மாயஜோதி (1942)
 பர்த்ருஹரி (திரைப்படம்) (1944)
 பக்த ஹனுமான் (1944)
 பர்மா ராணி (1945)
 மானசம்ரட்சணம் (1945)
 ஆரவல்லி சூரவல்லி (1946)
 வால்மீகி (திரைப்படம்) (1946)
 சகடயோகம் (1946)
 ஏகம்பவாணன் (1947)
 அபிமன்யு (திரைப்படம்) (1948)
 வேதாள உலகம் (1948)
 மச்சரேகை (1950)
 மாங்கல்யம் (திரைப்படம்) (1954)
 முதலாளி (1957)
 அடுத்த வீட்டுப் பெண்  (1960)
 தொலைக்காட்சி தொடர் - விடாது கருப்பு, மர்மதேசம்

மேற்கோள்கள்

தமிழ்த் திரைப்பட நடிகைகள்
தமிழ்த் திரைப்பட நகைச்சுவை நடிகைகள்
1917 பிறப்புகள்
1999 இறப்புகள்
1912 பிறப்புகள்
தமிழ்நாட்டு நடிகைகள்
பாலுணர்ச்சியைத் தூண்டுதல்

பாலுணர்வைத் தூண்டுவதன் மூலம் புணர்ச்சிப் பரவசநிலையை அடைய முடியும். பாலுறுப்புகளைத் தொடுவதன் மூலமோ, பாலுணர்வுடன் தொடர்புடைய கதைகளைப் படித்தோ பாலுணர்வைத் தூண்ட முடியும். ஆண்குறியையும், பெண்குறியையும் தூண்டி பரவசநிலையை அடையலாம். சுய இன்பம் செய்து கொண்டோ, பொருட்களைக் கொண்டு பாலுணர்வில் ஈடுபட்டோ, ஆண்குறியை  சப்பியோ , பிறப்புறுப்பில் விரலை செருகியோ, நாவால் நக்கியோ காம உணர்ச்சியைத் தூண்ட முடியும்.

மேலும் பார்க்க
 விந்து தள்ளல்

சான்றுகள்

மேலும் படிக்க

மாந்த பாலுணர்வியல்
பஜ்ரங் தள்

பஜ்ரங் தள் என்பது விசுவ இந்து பரிசத் இயக்கத்தின் இளைஞர் பிரிவாகும். இந்த இயக்கம் இந்துத்துவத்தை அடிப்படையாகக் கொண்டது. இது 1984ஆம் ஆண்டின் அக்டோபர் முதலாம் நாளில் நிறுவப்பட்டது. இந்த இயக்கம் இந்தியா முழுவதும் பரவியிருந்தாலும், வடக்கு இந்தியாவிலும், மத்திய இந்தியாவிலும் பலமானதாக இருக்கிறது. இந்துக் கடவுளான அனுமனைக் குறிக்கும் சொல்லே பஜ்ரங்.

இவர்களின் முக்கியக் குறிக்கோள்களில் ஒன்று, அயோத்தியில் ராம ஜென்மபூமி கோயிலைக் கட்டுவதாகும். இந்தியாவில் இந்து சமயத்தை காப்பற்றுவதும், மதமாற்றங்களைத் தடுப்பதும் தன் கொள்கைகள் எனக் குறிப்பிடுகிறது.

சர்ச்சை
 இந்த இயக்கம் 2002ஆம் ஆண்டில் குஜராத் வன்முறையின்போது முஸ்லீம்களுக்கு எதிராக செயல்பட்டதாக மனித உரிமைகள் கண்காணிப்பகம் குற்றம் சாட்டியுள்ளது.

தடைக் கோரிக்கை
இந்த இயக்கத்தை தடை செய்யக் கோரி சில இயக்கங்களும் அமைப்புகளும் தனி நபர்களும் கோரிக்கை விடுத்தன. இதுவரையிலும் இந்த இயக்கம் தடை செய்யப்படவில்லை.
2008ஆம் ஆண்டின் அக்டோபர் ஐந்தாம் நாளில் இந்தியாவின் சிறுபான்மையினருக்கான தேசிய ஆணையம் இந்த இயக்கத்தை தடை செய்யப் பரிந்துரைத்தது. அதற்கு காரணமாக, கர்நாடகாவில் உள்ள கிறிஸ்தவ நிறுவனங்களை பஜ்ரங் தள் இயக்கத்தினர் தாக்கியதை குறிப்பிட்டது.

சான்றுகள்

இணைப்புகள்
  அதிகாரப்பூர்வ இணையத்தளம் 

இந்துத்துவம்
இந்து சமய அமைப்புகள்
இந்திய அமைப்புகள்
ராஷ்டிரிய சுயம்சேவாக் சங்கம்
அ ஆ இ ஈ (திரைப்படம்)

அ ஆ இ ஈ (A AA E EE) என்பது 2009 ஆவது ஆண்டில் வெளியான ஒரு இந்தியத் தமிழ் திரைப்படமாகும். நவ்தீப், அரவிந்த் ஆகாஷ், மோனிகா,  சரண்யா மோகன் ஆகியோர் முன்னணி கதாபாத்திரங்களிலும், பிரபு, கொச்சின் ஹனீபா, லிவிங்ஸ்டன், மனோரமா, கஞ்சா கறுப்பு ஆகியோர் துணைக் கதாபாத்திரங்களிலும் நடித்த இத்திரைப்படத்தை இயக்குநர் சபாபதி இயக்கியிருந்தார். இந்தியாவின் பழம்பெரும் படத்தயாரிப்பு நிறுவனங்களில் ஒன்றான ஏவிஎம் படத்தயாரிப்பு நிறுவனம் தயாரித்த இத்திரைப்படம் 2009 சனவரி 9 ஆம் தேதி அன்று வெளியானது. இத்திரைப்படம் 2007 ஆவது ஆண்டில் தெலுங்கில் வெளியான சந்தமாமா திரைப்படத்தின் மறுஆக்கமாகும்.

பாடல்கள்

மேற்கோள்கள்

வெளி இணைப்புகள்

2009 தமிழ்த் திரைப்படங்கள்
இந்தியத் தமிழ்த் திரைப்படங்கள்
மனோரமா நடித்த திரைப்படங்கள்
ஆம்பள

ஆம்பள 2015 ஆவது ஆண்டில் தமிழ்ப் பொங்கலன்று வெளிவந்த நகைச்சுவைத் தமிழ்த் திரைப்படமாகும். இது சுந்தர் சி இயக்கிய படம். விஷால் கதாநாயகனாக நடித்துள்ளார். பிரபு முன்னணிப் பாத்திரத்தில் நடித்துள்ளார். சந்தானம் மற்றும் சதீஷ் நகைச்சுவையான பாத்திரத்தில் நடித்துள்ளார்கள்.

நடிகர்கள்
 விஷால்
 ஹன்சிகா மோட்வானி                                  
 விரோஷ்ன் மோட்வானி                               
 பிரபு
 சந்தானம்
 சதீஷ்
 ரம்யா கிருஷ்ணன்
 ஐஸ்வர்யா
 கிரண்
 ஆன்ட்ரியா-சிறப்புத் தோற்றம் 
 அபிஷேக் பெரிய பொண்ணுவின் கணவர்

பாடல்கள்
இப்படத்திற்கு பாடல்கள் இயற்றி இசையமைத்து இருப்பது ஹிப்பாப் தமிழா.
 யாய் யாய்
 மெட்ராஸ் டூ மதுர
 பழகிக்களாம் மச்சி
 வா வா வெண்ணிலா
 யார் என்ன சொன்னாலும்

சான்றுகள்

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஷால் நடித்த திரைப்படங்கள்
பிரபு நடித்த திரைப்படங்கள்
சந்தானம் நடித்த திரைப்படங்கள்
எஸ். ஜி. சாந்தன்

எஸ். ஜி. சாந்தன் (செல்லப்பா குணரத்தினம் சாந்தலிங்கம், இறப்பு: 26 பெப்ரவரி 2017) ஈழத்துப் பாடகரும், நாடகக் கலைஞரும் ஆவார். இவர் தமிழீழ விடுதலைப்புலிகளின் பிரதான பாடகராக இருந்தவர்.
1995 வரை யாழ்ப்பாணத்தின் மிகப் பிரபலமான நட்சத்திரப் பாடகராக இருந்தவர். இவர் நடித்த அரிச்சந்திர மயான காண்டம் இவரது நடிப்புத்திறனுக்குச் சான்றாக அமைந்தது.

கலைப்பயணம்
இவரது தந்தைக்கு கொழும்பில் ஒரு கடை இருந்தது. அங்கு தங்குவதற்கு அறையும் இருந்தது. அதனால் பாடசாலை விடுமுறைக்கு கொழும்புக்குப் போய் விடுவது இவரது வழக்கம். அப்படியொரு தருணத்தில் 1972 இல் கொழும்பு, செக்கடித் தெரு கதிரேசன் கோவிலில் நடந்த இசை நிகழ்ச்சி ஒன்றைப் பார்க்கச் சென்ற போது அங்கு பாடும் வாய்ப்பு இவருக்குக் கிடைத்தது. 'மருதமலை மாமணியே முருகையா' என்ற பாடலைப் பாடி மிகுந்த வரவேற்பைப் பெற்றுக் கொண்டார். இவரது கலைப்பயணத்தின் ஆரம்பமாகவும், இவரது முதல் மேடை அனுபவமாகவும் இது அமைந்தது.  இதன் பின்னர் இவர் வீதியில் செல்லும் போது இவரை அழைத்து தம்பி அந்த "மருதமலைப் பாடலைப் பாடு" என்று இவரது ரசிகர்கள் கேட்கத் தொடங்கி விட்டார்கள். இதன் பின்னர் அந்தத் தெருவுக்கு வரும் கத்தார் வீடு ஜேசுரட்ணம் என்பவர் இவரை இலங்கை ஒலிபரப்புக் கூட்டுத்தாபனத்திற்கு அழைத்துச் சென்று சிறுவர் மலரில் பாடவைத்தார். அதிலிருந்து வானொலி நிகழ்ச்சியில் நாடகத்திலும் நடிக்க ஆரம்பித்திருந்தார். 1977 இல் கிளிநொச்சிக்குக் குடிபெயர்ந்தார். 1981 இல் கண்ணன் இசைக்குழுவுடன் இணைந்து பாட ஆரம்பித்தார். அந்த இசைக்குழு 1982 இல் கலைக்கப்பட்டதன் பின் தனது பெயரிலேயே சாந்தன் கோஷ்டி (சாந்தன் இசைக்குழு) என்ற பெயரில் இசைக்குழு ஒன்றை ஆரம்பித்தார்.

குடும்பம்
இவரது இரு மகன்கள் இலங்கை படைத்துறையுடனான சமரில் வீரச்சாவடைந்தனர். மூத்த மகன் இரண்டாம் லெப்டினன்ட் கானகன் (மோகன்ராஜ்). இவர் 1998 களின் பிற்பகுதியில் ஜெயசிக்குறு முறியடிப்புச் சமரின் போது மூன்று முறிப்புப் பகுதியில் வீரச்சாவைத் தழுவியவர். இரண்டாவது மகன் மேஜர் இசையரசன் (பிரபுராஜ்) ஆவார். இவர் 2009 ஏப்ரல் மாதம் சிறீலங்கா கடற்படையின் டோறா கடற்கலம் மீதான கடற்கரும்புலித் தாக்குதலில் அதை மூழ்கடித்து வீரச்சாவடைந்தார்.

இவர் பாடிய பாடல்களில் சில
 ஆழக்கடல் எங்கும்
 ஆனையிறவின் மேனி தடவி
 இந்த மண் எங்களின் சாெந்த மண்
 எதிரிகளின் பாசறையைத் தேடி
 ஈடுவைத்து ஈடுவைத்து நந்தலாலா
 எம்மை நினைத்து யாரும் கலங்கக் கூடாது (பார்வதி சிவபாதத்துடன் இணைந்து)
 கரும்புலிகள் என நாங்கள்
 கார்த்திகை மாதம் பூத்திடும்
 பிட்டுக்கு மண் சுமந்த பெருமானார்
 விண் வரும் மேகங்கள் பாடும்
 வெள்ளி நிலா விளக்கேற்றும்

மறைவு
சிறுநீரகம் பாதிப்படைந்திருந்த நிலையில் 26.2.2017 அன்று பிற்பகல் 2.10 மணிக்கு தனது 57 வயதில் யாழ்ப்பாணம் மருத்துவமனையில் காலமானார்.

மேற்கோள்கள்

வெளி இணைப்புகள்
 மதுரக் குரலோன் சாந்தன்
 எஸ்.ஜி. சாந்தனின் பக்திப் பாடல்கள்
 பிட்டுக்கு மண் சுமந்த பெருமானார்

தமிழீழ விடுதலைப் போராட்டக் கலைஞர்கள்
ஈழத்துக் கலைஞர்கள்
2017 இறப்புகள்
இலோகொஸ் பிராந்தியம்

இலோகொஸ் பிராந்தியம் (Filipino/Tagalog: Rehiyon ng Ilokos; ; ) என்பது பிலிப்பீன்சில் அமைந்துள்ள ஒரு பிராந்தியமாகும். இது பிராந்தியம் I என்று குறிப்பிடப்படுகின்றது. லூசோனில் வடமேற்குப் பகுதியில் இது அமைந்துள்ளது. கோடிரெல்லா நிர்வாக பிராந்தியம், ககயான் பள்ளத்தாக்கு என்பன இதன் கிழக்கு எல்லைகளாகும். மத்திய லூசோன் இதன் தெற்கெல்லையாகும். தென் சீனக் கடல் இதன் வடமேற்கு எல்லையாகும்.

மேற்கோள்கள்

வெளி இணைப்புகள் 

 Executive Order No. 561: FORMATION OF THE "SUPER" REGIONS AND MANDATE OF THE SUPERREGIONAL DEVELOPMENT CHAMPIONS 
 North Luzon Super Region: Potentials 
 வட லூசோன் திட்டம் 
 Ilocano: Ti Pagsasao ti Amianan
 Ilocos Region at WN
 NAKEM Centennial Conference 

பிலிப்பீன்சின் பிராந்தியங்கள்
லூசோன்
குழாய்த்தொகுதி

குழாய்த்தொகுதி (Manifold) என்பது அகலமான (அ) பெரிய குழாய் அல்லது கால்வாய் போன்ற தோற்றமைப்பு ஆகும். இதனுள்ளே சிறிய குழாய்கள் அல்லது கால்வாய் பொருத்தப்படும்.

இது திரவ/வாயுக்களின் ஓட்டத்தினை கட்டுப்படுத்தவும், திரவம் மற்றும் வாயுக்கள் பாயும் திசையை மாற்றிவிடவும் பயன்படுகிறது.

பொறியியல் துறையில் குழாய்தொகுதியின் வகைகள்:

 வெளியேற்றும் குழாய்த்தொகுதி (Exhaust manifold) என்பது வாகன இயந்திரத்திலுள்ள பல்வேறு கலனிலிருந்து (Cylinder) வெளியேறும் வாயுக்களை ஒரே குழாய் வழியே அனுப்பும் பகுதி ஆகும்.
 நீரழுத்த குழாய்த்தொகுதி (Hydraulic manifold) என்பது நீரழுத்த இயந்திரத்தின் உள்ளே செல்லும் திரவங்களை கட்டுப்படுத்துகிறது. இது மேலும் இயக்கிக்கும் (Actuator), எக்கிக்கும் (Pump) இடையே பாயும் சக்தியை கட்டுப்படுத்துகிறது.
 இன்லெட் குழாய்த்தொகுதி (Inlet manifold) என்பது இயந்திரத்தில் கலனுக்குள்ளே செல்லும் காற்றினையும், எரிபொருளையும் கலக்கும் பகுதியாக உள்ளது.
 குழாய்த்தொகுதி (ஸ்குபா) என்பது ஸ்குபா இயந்திரத்தில் இரண்டு மூன்று நீர்முழ்கி கலனை ஒன்றாக கலக்க பயன்படுகிறது.

மேற்கோள்கள்

பாய்ம இயக்கவியல்
பொறியியல்
கருவியியல்
நிக் அப்துல் அசிஸ் நிக் மாட்

டத்தோ பென்தாரா செத்தியா நிக் அப்துல் அசிஸ் நிக் மாட் (Nik Abdul Aziz bin Nik Mat, 10 ஜனவரி 1931 - 12 பிப்ரவரி 2015) ஒரு முன்னாள் மலேசிய அரசியல்வாதி, முஸ்லீம் ஆன்மிக அறிஞர், மலேசிய கிளாந்தான் மாநில முதல்வர் மற்றும் மலேசிய இஸ்லாமிய கட்சி (பாஸ்) ஆன்மீகத் தலைவர் ஆவார். "டோக் குரு" நிக் அசிஸ் அவரது பிரபலமான புனைபெயர் ஆகும். 

இவர் தமிழ், அரபு,  உருது மொழியில் சரளமாக உரையாடுவதில் வல்லவர். இவர் மலேசியத் தமிழர்களிடம் மிகப் பிரபலமான அரசியல்வாதி ஆவார்.

தொடக்க வாழ்க்கை 

நிக் அப்துல் அசிஸ் கிளந்தான் மாநில புலாவ் மலாக்காவில் 1931-இல் பிறந்தார். அவர் இந்தியாவின் உத்தர பிரதேசத்தில், தம் பட்டப் படிப்பைப் பெற்றார். அதன் பின் எகிப்தில் தனது மேல் படிப்பை மேற்கொன்டார். எகிப்தில் இருந்து மலேசியா வந்த இவர் மத ஆசிரியராக தனது வாழ்க்கையைத் தொடங்கினார்.

அரசியல் வாழ்க்கை 

நிக் அசிஸ் மலேசிய இசுலாமிய கட்சியில் 1967 ல் இணைந்தார். அதே ஆண்டில் அவர் நாடாளுமன்றத் தொகுதியில் போட்டியிட்டு வெற்றி பெற்றார்,

பின் 1986 ஆம் ஆண்டு கிளந்தான் மாநில மாநில பாஸ் ஆணையர்.மத்திய அரசியலில் இருந்து சில காலம் ஒதுங்கி இருந்த இவர் பிறகு,1986 மலேசியப் பொதுத் தேர்தலில் கிளந்தான் மாநில சட்டமன்றத்தில் ஒரு தொகுதியில் வெற்றி பெற்றார் . 1990 மலேசிய பொதுத் தேர்தலில் கிளந்தான் மாநில சட்டமன்றத்தில் மீன்டும் வெற்றி பெற்று, கிளந்தான் மாநில முதல்வர் ஆனார். பின் அடுத்தடுத்து நடை பெற்ற தேர்தலில் வெற்றி பெற்று, ஐந்து முறை தொடர்ந்து முதல்வர் ஆனார்.

அரசியலில் இருந்து ஓய்வு
2013 மலேசியப் பொதுத் தேர்தலில் கிளந்தான் மாநில சட்டமன்றத்தில் மீண்டும் வெற்றி பெற்றாலும் உடல் நலக் குறைவால் கிளந்தான் மாநில முதல்வர் ஆக இவர் மறுத்து விட்டார்.

இறப்பு 
நிக் அசிஸ் 2012 பிப்ரவரி 12 இரவு 9:40 மணிக்கு புலாவ் மலாக்காவில் உள்ள அவரது இல்லத்தில் காலமானார்.

மேற்கோள்கள் 

1931 பிறப்புகள்
2015 இறப்புகள்
மலேசிய அரசியல்வாதிகள்‎
மலேசிய அமைச்சர்கள்
மலேசிய முசுலிம் அரசியல்வாதிகள்
விஜய் மில்டன்

எஸ். டி.  விஜய் மில்டன் (S. D. Vijay Milton) இந்திய திரைப்பட ஒளிப்பதிவாளர்களில் ஒருவர். இவர் தமிழ்த் திரைப்படங்களை, இயக்கியும் வருகிறார். அழகாய் இருக்கிறாய் பயமாய் இருக்கிறது என்ற நகைச்சுவைக் காதல் படத்தினை இயக்கியுள்ளார். இப்படத்தில் (2006) நடிகர் பரத்தும், மல்லிகா கபூரும் நடித்துள்ளனர். 2012 ஆண்டு வரை, இவர்  22 திரைப்படங்களில் பணிபுரிந்துள்ளார். காதல் (திரைப்படம்), வழக்கு எண் 18/9.  ஆகிய படங்கள், இவரைப்பற்றிய பரபரப்பு உரையாடலை, திரைப்படச் சமூகத்தில் உருவாக்கியது.

பணிச்சூழல்
கோலி சோடா திரைப்பட வெற்றிக்குப் பிறகு, விஜய் மில்டன் திரைப்படங்களைத் தயாரிக்கத் தொடங்கினார். இவர் தயாரிக்கும் இடம் மாறி இறங்கியவன்,  என்ற படத்தில்  விக்ரமும், சமந்தாவும் நடிக்கின்றனர். இவர்  டி. ஆர்.  போல, நடைமுறை வாழ்க்கையில் இருக்கும் சாதரண ஒரு நபர், அவர்தம் வாழ்க்கையின் கதாநாயகர்களாக இருப்பதை உணர்த்துகிறார்.

திரைப்படங்கள்

விருதுகள்
 இரண்டாவது தென்னிந்திய சர்வதேசத் திரைப்பட விருதுகள் விழாவில், சிறந்த திரைப்பட இயக்குநர் விருதுக்கு,  வழக்கு எண் 18/9 என்ற திரைப்படம், பரிந்துரைக்கப்பட்டது

வெளி இணைப்புகள்
 www.vijaymilton.com - அலுவலக இணைய முகவரி

மேற்கோள்கள்

வாழும் நபர்கள்
தமிழ்த் திரைப்பட இயக்குநர்கள்
தமிழ்த் திரைப்பட ஒளிப்பதிவாளர்கள்
1971 பிறப்புகள்
முதலாம் கர்ணதேவன்

கர்ணதேவன் I  அல்லது முதலாம் கர்ணதேவன் (Karandev I)  மேற்கு இந்தியாவின்  குஜராத்தை கிபி 1064 முதல் 1092 முடிய ஆட்சி செய்த சோலாங்கி வம்ச அரசன் ஆவான். இவர்  இரண்டாம் பீமதேவனுக்குப் பின் பட்டமேறியவர். ஆஷ்வால் நாட்டு அரசன் பில் என்பவரை போரில் வென்றமைக்கு நினைவாக, சபர்மதி ஆற்றாங்கரையில் கர்ணாவதி நகரை (தற்கால அகமதாபாத்) அமைக்க அடித்தளமிட்டவர். கர்ணதேவன், மிருனாள்தேவியை மணந்து ஜெயசிம்ம சித்தராஜா என்ற மகனை பெற்றார்.

கே. எம். முன்ஷி எழுதிய படான் நி பிரபுதா எனும் குஜராத்தி வரலாற்று புதினத்தில், மன்னர் கர்ண தேவன், அரசி மிருனாள்தேவி மற்றும் அவர்களின் மகன் ஜெயசிம்ம சித்தராஜா ஆகியோரைப் பற்றி விரிவாக விவரித்துள்ளார்.

மேற்கோள்கள்

குஜராத் மக்கள்
இந்திய அரசர்கள்
குசராத் வரலாறு
ஹக்கெட்டி ஹேக் (பயன்பாடு)

ஹக்கெட்டி ஹேக் () என்பது ஒரு திறந்த மூலநிரல் (Open source) பயன்பாடு. இது மாணவர்களுக்கு அடிப்படை நிரலாக்க மொழியைப் புரிந்து கொள்ள உதவும். இதனை கொண்டு ரூபி நிரலாக்க மொழியை எளிதாக கற்று கொள்ளவும், கற்பிக்கவும் முடியும். இதற்கு எந்த அடிப்படை கணினி மொழியும் தேவை இல்லை. கக்கெட்டி மாக், விண்டோஸ் மற்றும் லினக்ஸ் என அனைத்து இயங்கு தளத்திலும்  இயங்கும் வண்ணம் உருவாக்கப் பட்ட ஒரு ஊடாடும் பயிற்சியை வழங்குகிறது. இது ஸ்க்ராட்ச் (நிரலாக்க மொழி)  மற்றும் அலிஸ் போன்ற வரைகலை நிரலாக்க மொழிகளுடன் தொகுதிகள் (blocks) மூலமும் கற்று கொள்ள இயலும். இது ஷோஸ் டூல்கிட்டைக் கொண்டு எளிதாகவும், விளையாட்டாகவும் வரைகலை முகப்பை வரைய உதவுகின்றது. இதனை கொண்டு மாணவர்கள் விரைவாகவும், எளிதாகவும் தங்கள் சொந்தப் பயன்பாடுகளையும், வலைதளங்களையும் உருவாக்க முடியும். மாணவர்கள் நிரலாக்க மொழியில் ஒரு வலுவான அடித்தளத்தை கொடுக்கிறது ஹேக்.

வெளி இணைப்புகள்

மேற்கோள்கள்

நிரல் மொழிகள்
ஒருங்கிணை விருத்திச் சூழல்கள்
அக்சார் பட்டேல்

அக்சார் பட்டேல் (Axar Rajeshbhai Patel)   பிறப்பு: 20 சனவரி 1994) இந்தியத் துடுப்பாட்ட அணி வீரர் ஆவார். இவர் குசராத்து மாநிலத் துடுப்பாட்ட அணிக்காக பந்துவீசுவதிலும், துடுப்பாட்டத்திலும் விளையாடி வருகிறார். இடக்கைத் துடுப்பாட்ட, மற்றும் இடதுகை மரபுவழா சுழல் பந்துவீச்சாளருமான இவர், இந்தியன் பிரீமியர் லீக்கின் மும்பை இந்தியன்ஸ் அணியில் 2013 ஆம் ஆண்டிலும், பின்னர் கிங்சு இலெவன் பஞ்சாபு அணியில் 2014 ஆம் ஆண்டிலும் விளையாடினார். தனது முதலாவது ஒருநாள் போட்டியை 2014 சூன் 15 வங்காளதேச அணிக்கு எதிராக விளையாடினார்.

ஆத்திரேலியாவிலும், நியூசிலாந்திலும் நடைபெற்ற 2015 உலகக்கிண்ணப் போட்டிகளில் இந்தியத் துடுப்பாட்ட அணியில் இவர் விளையாடினார்.

இந்தியன் பிரீமியர் லீக் 
2013 ஆம் ஆண்டில் மும்பை இந்தியன்ஸ் அணி நிர்வாகம் இவரை ஏலத்தில் எடுத்தது. பின் 2014 ஆம் ஆண்டின் இந்தியன் பிரீமியர் லீக் தொடரில் கிங்சு லெவன் பஞ்சாபு அணிக்காக விளையாடினார். இந்தத் தொடரில் சிறப்பாக விளையாடிய இவர் 17 இலக்குகளைக் கைப்பற்றினார். பின் 2014 ஆம் ஆண்டின் சிறந்த விளையாட்டு வீரர் (எமெர்ஜிங் பிளேயர் ஆஃப் தெ சீரிஸ்) விருது பெற்றார்.  2014 ஆம் ஆண்டில் சிறப்பாக விளையாடியதன் மூலம் 2015 ஆம் ஆண்டிலும் இந்தியன் பிரீமியர் லீக் தொடரிலும் இவரை அணி நிர்வாகம் இவரை தக்கவைத்தது. 2015 ஆம் ஆண்டில் பந்துவீச்சு மட்டுமின்றி மட்டையாளராகவும் சிறப்பாகப் பங்களித்தார். இந்தத் தொடரில் 206 ஓட்டங்கள் எடுத்தார். மே 1, 2016 இல் ராஜ்கோட்டில் நடைபெற்ற குஜராத் லயன்சு  அணிக்கு எதிரான போட்டியின் போது 5 பந்துகளில் 4 இலக்குகளைக் கைப்பற்றினார். இதில் ஹேட்ரிக் இலக்குகளும் அடங்கும். 2016 இந்தியன் பிரீமியர் லீக் தொடரின் முதல் ஹேட்ரிக் இதுவாகும். இதன்மூலம் தரவரிசைப் பட்டியலில் முதலிடத்தில் இருந்த குஜராத் லயன்சு அணிக்கு எதிராக 23 ஓட்டங்கள் வித்தியாசத்தில் வெற்றி பெற்றது.

சர்வதேச போட்டிகள் 
2014 ஆம் ஆண்டில் கிங்சு இலெவன் பஞ்சாபு அணிக்காக சிறப்பாக விளையாடியதன் மூலம் வங்காளதேசத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவருக்கு இடம் கிடைத்தது. சேர்-இ-பங்களா துடுப்பாட்ட அரங்கத்தில் நடைபெற்ற போட்டியில் அறிமுகமானார். இந்தப் போட்டியில் 59 ஓட்டங்கள் விட்டுக்கொடுத்து 1 இலக்குகளைக் கைப்பற்றினார்.

பின் மேற்கிந்தியத் தீவுகள் துடுப்பாட்ட அணிக்கு எதிரான ஐந்து போட்டிகள் கொண்ட ஒருநாள் பன்னாட்டுத் துடுப்பாட்டப் போட்டித் தொடரில் நான்காவது போட்டியில்  10 ஓவர்கள் வீசி 26 ஒட்டங்கள் மட்டுமே விட்டுக் கொடுத்து 2 இலக்குகளைக் கைப்பற்றினார். ஆத்திரேலியாவிலும், நியூசிலாந்திலும் நடைபெற்ற2015 துடுப்பாட்ட உலகக்கிண்ணத் தொடரில் இந்தியத் துடுப்பாட்ட அணியில் இவர் விளையாடினார்.

சூலை 17, 2015 இல் சிம்பாப்வே துடுப்பாட்ட அணிக்கு எதிரான பன்னாட்டு இருபது20 ஓவர் போட்டியில் இவர் அறிமுகமானார். சிம்பாப்வே அணிக்கு எதிராக 3 இலக்குகள் எடுத்ததன் மூலம் சூன் 20, 2016 இல் பன்னாட்டுத் துடுப்பாட்ட அவையின் சிறந்த ஒருநாள் பன்னாட்டுத் துடுப்பாட்ட பந்துவீச்சாளர்களுக்கான தரவரிசையில் முதலிடம் பிடித்தார்.

ஆட்டநாயகன் விருது

தனிப்பட்ட வாழ்க்கை 
இந்தியாவின் குசராத்து மாநிலத்தில் பிறந்த அக்சார் பட்டேல் தர்ம்சிங் தேசாய் பல்கலைக்கழகத்தில் பொறியியல் படிக்கிறார்.

விருதுகள் 
2014 ஆம் ஆண்டின் சிறந்த 19 வயதிற்கு உட்பட்டோருக்கான  இந்தியத் துடுப்பாட்டக் கட்டுப்பாடு வாரியத்தின் விருதினைப் பெற்றார். 2014 ஆம் ஆண்டின் சிறந்த விளையாட்டு வீரர் எமெர்ஜிங் பிளேயர் ஆஃப் தெ சீரிஸ் விருது பெற்றார்.

மேற்கோள்கள்

வெளி இணைப்புகள் 
 
 

1994 பிறப்புகள்
வாழும் நபர்கள்
இந்திய ஒருநாள் பன்னாட்டுத் துடுப்பாட்டக்காரர்கள்
குஜராத் மக்கள்
பாட் கம்மின்ஸ்

பாட்ரிக் ஜேம்ஸ் கம்மின்ஸ் (Patrick James Cummins, பிறப்பு: 8 மே 1993) என்பவர் ஆத்திரேலியத் துடுப்பாட்ட வீரரும் துணை அணித்தலைவர்களில் ஒருவரும் ஆவார். இவர் தனது 18-ஆவது அகவையில் இருந்து தேர்வுத் துடுப்பாட்டப் போட்டிகளில் விளையாட ஆரம்பித்தார். உள்ளூர்ப் போட்டிகளில் நியூ சவுத் வேல்ஸ் மாநில அணிக்காக விளையாடி வருகிறார்.

இவர் ஒரு வலது-கை விரைவு வீச்சாளரும் கீழ்வரிசையில் திறமையாக ஆடக்கூடிய வலது-கை மட்டையாளரும் ஆவார். 2019 நிலவரப்படி ஐசிசியின் தேர்வு பந்துவீச்சாளர்கள் தரவரிசையில் முதலிடத்திலும் ஒருநாள் பந்துவீச்சாளர்கள் தரவரிசையில் நான்காவது இடத்திலும் உள்ளார்.

மேற்கோள்கள் 

ஆத்திரேலியத் துடுப்பாட்டக்காரர்கள்
1993 பிறப்புகள்
வாழும் நபர்கள்
கொல்கத்தா நைட் ரைடர்ஸ் அணி வீரர்கள்
சேவியர் டொகெர்ட்டி

சேவியர் ஜோன் டொகெர்ட்டி (Xavier John Doherty, பிறப்பு: 22 நவம்பர் 1982) ஆத்திரேலியத் துடுப்பாட்ட வீரர் ஆவார். இவர் தாசுமேனியா மாநில அணிக்காகவும், ஆத்திரேலிய தேசிய அணிக்காகவும் விளையாடி வருகிறார். இடக்கை துடுப்பாட்ட வீரரான இவர், ஒரு இடதுகை மரபுவழா சுழல் பந்துவீச்சாளரும் ஆவார். இவர் தனது முதலாவது ஒருநாள் பன்னாட்டுப் போட்டியை இலங்கை அணுக்கு எதிராக மெல்பேர்ணில் 2010 நவம்பரில் விளையாடினார். அதே மாதத்தில் தனது முதலாவது தேர்வுப் போட்டியில் கபா விளையாட்டரங்கில் விளையாடினார். 2011 உலகக் கிண்ணப் போட்டிகளில் காயம் காரணமாக இவர் தேர்ந்தெடுக்கப்படவில்லை.

மேற்கோள்கள்

வெளி இணைப்புகள் 

1982 பிறப்புகள்
வாழும் நபர்கள்
ஆத்திரேலியத் துடுப்பாட்டக்காரர்கள்
கோரி ஆன்டர்சன்

கோரி ஜேம்சு ஆன்டர்சன் (Corey James Anderson, பிறப்பு: 13 டிசம்பர் 1990) நியூசிலாந்து துடுப்பாட்ட வீரர். இவர் தனது முதலாவது ஒருநாள் பன்னாட்டுப் போட்டியை 2013 சூன் 16 அன்று இங்கிலாந்து அணுக்கு எதிராக விளையாடினார். இவர் நியூசிலாந்து அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். இந்தியன் பிரீமியர் லீக் போட்டிகளில் இவர் பெங்களூர் ராயல் சேலஞ்சர்ஸ் அணிக்காக விளையாடி வருகிறார். சகலத்துறையரான இவர் வடக்கு மாவட்ட அணிகளுக்காக முதல் தரத் துடுப்பாட்டப் போட்டிகளில் விளையாடி வருகிறார்.

கோரி ஆன்டர்சன் 2014 சனவரி 1 இல் மிக விரைவான நூறு ஓட்டங்களை ஒருநாள் வரலாற்றில் எடுத்து சாதனை புரிந்தார். மேற்கிந்திய அணிக்கு எதிராக 36 பந்துகளுக்கு 100 ஓட்டங்களை எடுத்து சாகித் அஃபிரிடியின் சாதனையை முறியடித்தார். இதில் 14 ஆறுகளும்,6 நான்குகளும் அடங்கும். இதற்குமுன் 1996 ஆம் ஆண்டில் இலங்கைத் துடுப்பாட்ட அணிக்கு எதிரான போட்டியில் 37 பந்துகளில் நூறு ஓட்டங்கள் எடுத்து சாதனை புரிந்தார்.  இச்சாதனையை 2015 சனவரி 18 இல் ஏ பி டி வில்லியர்ஸ் 31 பந்துகளுக்கு மேற்கிந்தியத் தீவுகளுக்கு எதிராக விளையாடி முறியடித்தார்.

இந்தியன் பிரீமியர் லீக் 
2014 இந்தியன் பிரீமியர் லீக் தொடரில் மும்பை இந்தியன்ஸ் அணி நிர்வாகம் இவரை 750,000 அமெரிக்க டாலர் மதிப்பில் ஏலத்தில் எடுத்தனர். இவரின் முதல் போட்டியில் கொல்கத்தா நைட் ரைடர்ஸ் அணிக்கு எதிரான போட்டியில் 2 ஓட்டங்கள் எடுத்து சுனில் நரைன் பந்தில் ஆட்டமிழந்தார். இதே போட்டியில் 3 ஓவர்கள் பந்துவீசி 33 ஓட்டங்களை விட்டுக்கொடுத்தார். மே 3, 2014 இல் கிங்சு இலெவன் பஞ்சாபு அணிக்கு எதிரான போட்டியில் 25 பந்துகளில் 35 ஓடங்களை எடுத்துள்ளார். அதே போட்டியில் செதேஷ்வர் புஜாரா இலக்கினைக் கைப்பற்றி ஆட்டநாயகன் விருதினைப் பெற்றார்.

மே 25, 2014 இல் ராஜஸ்தான் ராயல்ஸ் அணிக்கு எதிரான போட்டியில் 190 ஓட்டங்கள் வெற்றி இலக்காக நிர்ணயம் செய்யப்பட்டன. 44 பந்துகளில் 95 ஓட்டங்கள் எடுத்து 14.3 ஓவர்களில் வெற்றி இலக்கினை சிறந்த ரன் விகிதத்தில் அடைய உதவினார். 2015 இந்தியன் பிரீமியர் லீக் போட்டிகளில் துவக்க போட்டிகளில்சிறப்பாக செயல்பட்டார். இவர் விளையாடிய நான்கு போட்டிகளில் இரு அரைநூறுகளை அடித்தார். ஆனால் விரலில் காயம் ஏற்பட்டதனால் இவர் அணியிலிருந்து விலகினார்.

2017 ஆம் ஆண்டில் நடைபெற்ற இந்தியன் பிரீமியர் லீக் போட்டித் தொடரில் டெல்லி டேர்டெவில்ஸ் அணி நிர்வாகம் இவரை 1 கோடி ரூபாய் மதிப்பில் ஏலத்தில் எடுத்தது. 2018 இந்தியன் பிரீமியர் லீக் போட்டியில் பெங்களூர் ராயல் சேலஞ்சர்ஸ் அணி நிர்வாகம் இவரை தேர்வு செய்தது. கூலட்ர் நீல் பெங்களூர் அணிக்காகத் தேர்வானார். ஆனால் அவருக்கு காயம் ஏற்பட்டதனால் இவர் தேர்வானார். கூல்டர் நீல் 2017 இந்தியன் பிரீமியர் லீக்கில் 8 போட்டிகளில் 15 இலக்குகளைக் கைப்பற்றி சிறப்பான திறனை வெளிப்படுத்தினார்.இவர் தேர்வானதை பெங்களூர் அணி நிர்வாகம் மார்ச் 24 இல் அதிகாரப்பூர்வமாகத் தெரிவித்தது.

சர்வதேச நூறுகள்

தேர்வுத் துடுப்பாட்டம்

ஒருநாள் பன்னாட்டுத் துடுப்பாட்டம்

5 இலக்குகள்

மேற்கோள்கள்

வெளி இணைப்புகள் 
 
 

1990 பிறப்புகள்
வாழும் நபர்கள்
நியூசிலாந்துத் துடுப்பாட்ட வீரர்கள்
ஆரோன் பிஞ்ச்

ஆரோன் ஜேம்ஸ் பிஞ்ச் (Aaron James Finch, பிறப்பு: 17 நவம்பர் 1986) ஆத்திரேலியத் துடுப்பாட்ட வீரர். இவர் வரையிட்ட நிறைவுப் போட்டிகளில் ஆத்திரேலியத் துடுப்பாட்ட அணியின் தலைவராக செயல்பட்டு வருகிறார். வலது-கை மட்டையாளரான இவர் 2006 இல் இலங்கையில் நடைபெற்ற 19-வயதிற்குட்பட்டோருக்கான உலககிண்ணப் போட்டிகளில் ஆத்திரேலிய அணியில் விளையாடினார்.

2013 ஆகத்து 29இல் இவர் இங்கிலாந்து அணிக்கு எதிரான பன்னாட்டு இருபது20 போட்டியில் 156 ஓட்டங்கள் எடுத்து இ20ப வரலாற்றில் அதிகபட்ச ஓட்டங்கள் எடுத்த சாதனையைப் படைத்தார். பின்னர் சூலை 2, 2018இல் சிம்பாப்வே அணிக்கு எதிரான போட்டியில் 172 ஓட்டங்கள் எடுத்து தனது முந்தைய சாதனையைத் தகர்த்தார்.

பன்னாட்டுப் போட்டிகள் 
சனவரி 12, 2011இல் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டிகளில் அறிமுகமானார். இவரின் அதிரடியாக மட்டையாடும் திறனைக்கண்ட ஆத்திரேலியத் துடுப்பாட்ட வாரியம் இருபது20 போட்டிக்காக இவரை அணியில் சேர்த்தது. பின் சனவரி 11, 2013 இல் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டிகளில் அறிமுகமானார்.

ஆகத்து 29, 2013ஆம் ஆண்டில் ரோஸ் பவுலில் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டியில் 63 பந்துகளில் 156 ஓட்டங்கள் எடுத்தார். இதன்மூலம் பன்னாட்டு இருபது20 போட்டிகளில் அதிக ஓட்டங்கள் எடுத்த வீரர் எனும் சாதனையைப் படைத்தார். இதில் 14 ஆறுகளும், 11 நான்குகளும் அடங்கும். இதன்மூலம் அதிக ஆறுகள் அடித்த வீரர் எனும் சாதனையைப் படைத்தார். இதற்கு முன் நியூசிலாந்து துடுப்பாட்ட அணியின் வீரர் பிரண்டன் மெக்கல்லம் 123 எடுத்ததே சாதனையாக இருந்தது. சனவரி 14, 2011 ஆம் ஆண்டில் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டியில் 122 ஓட்டங்கள் எடுத்து ஆட்டநாயகன் விருதினைப் பெற்றார்.

பன்னாட்டு இருபது20 போட்டிகளில் 150 ஓட்டங்கள் எடுத்த முதல் வீரர் எனும் சாதனையைப் படைத்தார். திசம்பர் 3, 2014இல் டாம் கூப்பர், மற்றும் மைக்கல் கிளார்குடன் இணைந்து பிலிப் ஹியூசின் பிணப்பேழையைத் தூக்கினார்.

பின்ச், 2015 துடுப்பாட்ட உலகக்கிண்ணத் தொடரில் விளையாடும் அணியில் இடம் பிடித்தார். இதன் முதல் போட்டியில் இங்கிலாந்து துடுப்பாட்ட அணிக்கு எதிரான போட்டியில் அறிமுகமானார். இந்தப் போட்டியில் 135 ஓட்டங்கள் எடுத்து ஆத்திரேலியத் துடுப்பாட்ட அணி 111 ஓட்டங்களால் வெற்றி பெறுவதற்கு இவர் உதவினார். இந்தப் போட்டியின் ஆட்டநாயகன் விருதினையும் பெற்றார்.

2016 ஐசிசி உலக இருபது20 போட்டித் தொடரின் முதல் இரண்டு போட்டிகளில் அணியைத் தேர்வுசெய்பவர்களான மார்க் வா மற்றும் லீமன் ஆகியோர் இவரைத் தேர்வு செய்யவில்லை. ஆனால் அதன்பின் வந்த போட்டிகளில் இவருக்கு இடம் வழங்கப்பட்டதால் சிறப்பாக செயல்பட்டு அந்தாண்டின் பன்னாட்டுத் துடுப்பாட்ட அவையின், பன்னாட்டு இருபது20 மட்டையாளருக்கான தரவரிசையில் முதலிடம் பிடித்தார்.

ஆகத்து 31, 2016 ஆம் ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 18 பந்துகளில் 50 ஓட்டங்கள் அடித்தார். இதன்மூலம் மிக குறைவான பந்துகளில் 50 ஓட்டங்கள் அடித்த ஆத்திரேலிய வீரர் எனும் சாதனையைப் படைத்தார். இதற்கு முன் சைமன் ஓ டோன்னல் இந்தச் சாதனையைப் படைத்தார்.

மேற்கோள்கள்

வெளி இணைப்புகள்
 
 

1986 பிறப்புகள்
வாழும் நபர்கள்
ஆத்திரேலியத் துடுப்பாட்டக்காரர்கள்
யார்க்சையர் துடுப்பாட்டக்காரர்கள்
ராயல் சேலஞ்சர்ஸ் பெங்களூர் அணி வீரர்கள்
ஜானகிராமன் மாணிக்கம்

மலேசியத் தமிழரான ஜானகிராமன் மாணிக்கம் ஒரு சமூகச் செயற்பாட்டாளரும், சுதந்திர எழுத்தாளரும் ஆவார். தோட்டத் தொழிலாளர் குடும்பத்தில் பிறந்தவரான இவர், மலேசியாவில் வாழும் இந்திய வம்சாவழியினரான தோட்டத் தொழிலாளர்களின் பிரச்சினைகளை நேரடியாக அறிந்தவர். அத்துடன், அவற்றைத் தானே அனுபவித்து உணர்ந்தவர். இந்த அனுபவங்களூடாக அவர் சமூகச் சிந்தனையுள்ள எழுத்தாளராக உருவானார். இவர் எழுதிய "மலேசிய இந்தியர்களின் இக்கட்டான நிலை" என்னும் ஆய்வு நூல், மலேசிய இந்தியச் சமூகத்தின் அரசியல், சமூக, பொருளாதார வரலாற்றை ஆவணப்படுத்துவதில் முக்கியமான ஒரு நூல் எனலாம். இந்த ஆய்வு நூலுக்காக இவர் சின்னப்பபாரதி அறக்கட்டளையின் சிறப்பு விருதுக்கு தேர்ந்தெடுக்கப்பட்டார்

வாழ்க்கை வரலாறு
ஜானகிராமன் மாணிக்கம் மலேசியாவில் உள்ள சிலாங்கூரின் பத்தாங் பெர்ஜூந்தைப் பகுதியில் உள்ள ஜாவா சிலாங்கூர் தோட்டத்தில் பிறந்தார். இவரது தாய் தந்தையர் தோட்டத் தொழிலாளர்கள்.

1970களில், சிலங்கூர் பத்தாங் பெர்ஜூந்தை பாத்திமா சமூக மேம்பாட்டு மையத்தில், அருட்திரு ஒய். கரோப்பின் வழிகாட்டுதலில் ஆய்வுத் துறையில் தேர்ச்சி பெற்றார். மலேசியாவில் தோட்டப்புறங்கள், குடிசைப் பகுதிகள், போன்ற சமூகப்பணி தேவைப்படும் இடங்களில் 35 ஆண்டுகள் இவர் பணியாற்றியுள்ளார். இதனால், 1984ம் ஆண்டில் புது டெல்லியில் நடைபெற்ற ஊரக மேம்பாடு தொடர்பான பன்னாட்டுக் கருத்தரங்கொன்றில் பங்குபற்றும் வாய்ப்புப் பெற்றார்.

குறிப்புகள்

உசாத்துணைகள்
 மாணிக்கம், ஜானகிராமன்., மலேசிய இந்தியர்களின் இக்கட்டான நிலை: மலேசிய இந்தியச் சமூகத்தின் துயரங்களும் போராட்டங்களும், நாடுதழுவிய மனித வளர்ச்சி மற்றும் ஆய்வு மையம், மலேசியா, 2011.

மலேசியத் தமிழ் எழுத்தாளர்கள்
மிட்செல் மார்ஷ்

மிட்செல் ரொஸ் மார்ஷ் (Mitchell Ross Marsh, பிறப்பு: 20 அக்டோபர் 1991) ஆத்திரேலியத் துடுப்பாட்ட வீரர். இவர் மேற்கு ஆத்திரேலிய மாநில அணிக்கும், பேர்த் ஸ்கோர்ச்சசு அணிக்கும் விளையாடுகிறார். வலக்கை பன்முக வீரரான இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். இவர் 2020 இந்தியன் பிரீமியர் லீக் தொடருக்கான ஏலத்தில் சன்ரைசர்ஸ் ஐதராபாத் அணியால் வாங்கப்பட்டார்.

தனிப்பட்ட வாழ்க்கை 
மிட்ச்செல் மார்ஷ் பேர்த் நகரில் பிறந்தவர். இவர் ஜெஃப் மார்ஷ்சின் மகனும், சோன் மார்ஷின் சகோதரரும் ஆவார். இவர்கள் இருவரும் ஆத்திரேலியத் துடுப்பாட்ட அணியில் தேர்வுப் போட்டிகளில் விளையாடியுள்ளனர்.

பன்னாட்டுப் போட்டிகள் 
அக்டோபர் 22, 2014 இல் ஐக்கிய அரபு அமீரகத்தில் நடைபெற்ற பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.

செப்டம்பர், 2011 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான பன்னாட்டு இருபது20 தொடரில் விளையாடும் அணியில் இவர் இடம்பெற்றார். பின் பிறெட் லீ காயம் காரணமாக விலகியதால் ஒருநாள் பன்னாட்டுத் துடுப்பாட்டப் போட்டிகளிலும் இவருக்கு விளையாடும் வாய்ப்பு கிடைத்தது. இந்தத் தொடரில் தென்னாப்பிரிக்கவுக்க்கு எதிரான இரண்டாவது இருபது20 போட்டியில் இவர் 36 ஓட்டங்களை எடுத்தார். அதில் நான்கு ஆறுகள் அடங்கும். இவற்றில் மூன்று ஆறுகள் இறுதி ஓவரில் அடிக்கப்பட்டது ஆகும்.

ஆகஸ்டு, 2014 ஆம் ஆண்டில் ஹராரே துடுப்பாட்ட அரங்கத்தில் நடைபெற்ற முத்தரப்பு தொடரில் சிம்பாப்வே துடுப்பாட்ட அணிக்கு எதிரான போட்டியில் இவர் மூன்றாவதாக களம் இறங்கி கிளென் மாக்சுவெல் உடன் இணைந்து 109 ஓட்டங்கள் எடுத்தார். பின் ஆரன் பிஞ்ச் உடன் இணைந்து 47 ஓட்டங்களும், ஜோர்ஜ் பெய்லியுடன் இணைந்து 33 ஓட்டங்களும் எடுத்தார்.

2015 துடுப்பாட்ட உலகக்கிண்ணத் தொடரில் பெப்ரவரி 4, 2015 இல் மெல்போர்ன் துடுப்பாட்ட மைதானத்தில் இங்கிலாந்து துடுப்பாட்ட அணிக்கு எதிரான போட்டியில் 31 பந்துகளில் 23 ஓட்டங்கள் எடுத்தார். இதில் மூன்று நான்குகளும் அடங்கும். பின் 9 ஓவர்கள் பந்துவீசி 33 ஓட்டங்கள் விட்டுக்கொடுத்து 5 இலக்குகளைக் கைப்பற்றினார். இந்தப் போட்டியில்  ஆத்திரேலிய அணி 111 ஓட்டங்கள் வித்தியாசத்தில் வெற்றி பெற்றது.

சனவரி 23, 2016 இல் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார். இந்தப் போட்டியில் 81 பந்துகளில் 100 ஓட்டங்கள் எடுத்தார். இவரின் சகவீரர் டேவிட் வார்னரும் இந்தப் போட்டியில் நூறு ஓட்டங்கள் அடித்தார். ஆயினும் இந்திய அணி வெற்றி பெற்றது.

ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2017 தொடரில் இவர் சிறப்பாக செயல்பட்டார்.பின் மார்ச், 2018 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான போட்டியில் இவர் காகிசோ ரபாடாவின் பந்துவீச்சில் ஆட்டமிழந்தார். அப்போது தகாத வார்த்தைகளினால் அவரைத் திட்டியதற்காக இவருக்கு ஆட்டத்தின் வருமானத்தில் 20 சதவீதம் அபராதமாக விதிக்கப்பட்டது. . ஏப்ரல் மாதம் ஆத்திரேலியத் துடுப்பாட்டக் கட்டுப்பாடு வாரியம் இவருக்கு விருது வழங்கியது.

தேர்வுத் துடுப்பாட்ட நூறுகள்

சான்றுகள்

வெளி இணைப்புகள் 
 
 Mitchell Marsh 's profile page on Wisden
 CricketArchive

1991 பிறப்புகள்
வாழும் நபர்கள்
ஆத்திரேலியத் துடுப்பாட்டக்காரர்கள்
சன்ரைசர்ஸ் ஐதராபாத் அணி வீரர்கள்
கன்சிராம்

கன்சிராம் (Kanshi Ram) (15 மார்ச் 1934 – 9 அக்டோபர் 2006) இந்திய அரசியல்வாதியாகவும், சமூகச் சீர்திருத்தவாதியுமாக இருந்தவர். தலித் மக்களின் மேம்பாட்டிற்காக, அரசியல் ரீதியாகத் தலித்துகளை ஓன்று திரட்டப் பாடுபட்டவர். கன்சிராம் பாதுகாப்புத் தளவாட உற்பத்தித் துறையில் அறிவியல் உதவியாளராகப் பணிபுரிந்தவர். 1984 ஆம் ஆண்டு, அம்பேத்கர் கொள்கையை அடிப்படையாகக் கொண்டு ஆதிதிராவிடர் மற்றும் ஒடுக்கப்பட்ட சமூகத்தின் கட்சியான பகுசன் சமாச் கட்சியினைத் துவங்கினார். இவருடைய வழிவந்த மாயாவதி நான்கு முறை உத்தரப்பிரதேச முதல்வர் பொறுப்பு வகித்தவர் என்பது குறிப்பிடத்தக்கது. கன்சிராம், தன்னுடைய 72 ஆவது வயதில் காலமானார்.

கன்சிராம் அம்பேத்கரின் ஐம்பதாவது நினைவு நாளான அக்டோபர் 14 ஆம் நாளன்று சமயத்தைத் தழுவ இருந்தார் ஆனால் அதற்கு சில நாட்களுக்கு முன்பே அக்டோபர் 9 அன்று இறந்தார். ஆனால் அவரின் இறுதிச் சடங்குகள் பௌத்த சமயத்தின் படி நடந்தன.

மேற்கோள்கள்

புற இணைப்புகள்
 Profile on Parliament of India
 Shri Kanshi Ram 
 Profile on Bahujan Samaj Party website

1934 பிறப்புகள்
2006 இறப்புகள்
பகுஜன் சமாஜ் கட்சி அரசியல்வாதிகள்
11வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
இந்திய சமுதாய மறுமலர்ச்சியாளர்கள்
10வது மக்களவை உறுப்பினர்கள்
தோட்டத் தொழிலாளி

தோட்டத் தொழிலாளி என்பது, பெருந்தோட்டங்களில் வேலை செய்யும் ஒரு தொழிலாளியைக் குறிக்கும். குடியேற்றவாதக் காலத்தில், ஐரோப்பியக் குடியேற்றவாத வல்லரசுகள் தாம் கைப்பற்றிக்கொண்ட ஆசிய, ஆப்பிரிக்க நாடுகளில் பெருந்தோட்டங்களை உருவாக்கினர். இப்பெருந்தோட்டங்களில், பெரிய பரப்பளவில் வணிக முக்கியத்துவம் கொண்ட தேயிலை, இறப்பர், கரும்பு, காப்பி, போன்றவை பயிரிடப்பட்டன. இத்தோட்டங்களில் வேலை செய்வதற்காக பெரும் எண்ணிக்கையில் தொழிலாளர்கள் தேவைப்பட்டனர். பெரும்பாலும், இத்தேவைக்கு உள்ளூரில் தொழிலாளர்களைத் திரட்டாமல், வேறு நாடுகளில் இருந்தே இறக்குமதி செய்யப்பட்டதைக் காண முடிகிறது. தோட்டத் தொழிலாளர்கள் பெரும்பாலும், தோட்டத்துக்கு உள்ளேயே வாழ்ந்தனர். இது தொழிலாளர்களைத் தமது இறுக்கமான கட்டுப்பாட்டுக்குள் வைத்திருக்க உதவியது.

தமிழ்நாட்டில் இருந்தும் பெரும் எண்ணிக்கையிலான தொழிலாளர் மலாயா, இலங்கை, மொரீசியசு, போன்ற நாடுகளுக்குக் கூட்டிச் செல்லப்பட்டனர். இத்தொழிலாளர்கள் ஆபத்தான சூழ்நிலைகளில் கடுமையாக உழைக்க வேண்டியிருந்ததுடன், குறைந்த வசதிகளுடனேயே வாழவேண்டியும் இருந்தது. இவ்வகையான பிணைப்பில் இருந்து விடுபடுவதற்கான வழிகள் எதுவும் இன்றிக் குடும்பம் குடும்பமாகப் பல தலைமுறைகள் தோட்டங்களுக்குள்ளேயே கூலிகளாக வாழ வேண்டியிருந்தது. இவர்களது உழைப்பு, தோட்டங்கள் இலாபமீட்ட உதவியது மட்டுமன்றி அவர்கள் பணிபுரிந்த நாடுகளின் பொருளாதார வளர்ச்சிக்கும் பெரிதும் உதவியது.

குடியேற்றவாத முறை வீழ்ச்சியடைந்து, குடியேற்றவாத ஆட்சிக்கு உட்பட்டிருந்த நாடுகள் விடுதலை அடைந்தபோது, பல நாடுகளில் தோட்டத் தொழிலாளர்களின் நிலை மேலும் சிக்கலடைந்தது. இவர்கள் பல்வேறு அரசியல் பிரச்சினைகளுக்கும் முகம் கொடுக்கவேண்டியவர்கள் ஆனார்கள். இலங்கை போன்ற நாடுகளில் இவர்கள் நாடற்றவர்கள் என்ற நிலைக்குத் தள்ளப்பட வேண்டிய சூழ்நிலையும் ஏற்பட்டது.

குறிப்புகள்

தொழிலாளர்
நிகழ்ந்தபோதே எழுதப்பட்ட வரலாறு

'நிகழ்ந்தபோதே எழுதப்பட்ட வரலாறு (ஆங்கிலம்: History As it Happened) என்ற புத்தகம் 1949 முதல் 1998 உள்ள வரலாற்று கட்டுரைகளின் தொகுப்பாகும். இதனை ஆங்கிலத்தில் தொகுத்தவர்கள் பாபி எஸ். ஓர்டிஸ் மற்றும் திலக் டி.குப்தா ஆவர். இதனைத் தமிழில் மொழிபெயர்த்தவர் ச. சுப்பாராவ்.  'மன்த்லி ரெவ்யூ' அமெரிக்காவிலிருந்து கடந்து 60 ஆண்டுகளாக வந்து கொண்டிருக்கும்  ஒரு உலக புகழ்பெற்ற இடதுசாரி திங்களிதழ். காரல் மார்க்சு ஆசிரியராகப் பணியற்றிய ரெய்னிச் ஜெய்டுங், லெலின் பதிப்பித்த இஸ்க்ரா, புகாரின் ஆசிரியராய் இருந்து  வெளிவந்த பிராவ்தா, இங்கிலாந்தில் இருந்து வெளிவந்த நியூ லேபிட் ரெவ்யூ, ஜப்பானியக் கம்யூனிஸ்ட் கட்சியின் அக்காஹட்டா போல சர்வதேச இடதுசாரி இயக்க வரலாற்றில் தவிர்க்கவியலாத பெயர் 'மன்த்லி ரெவ்யூ'.  இதில்  1949-1998  ஆண்டுகளில் வெளிவந்த முக்கியமானக் கட்டுரைகளைத் தொகுத்து 'ஹிஸ்டரி ஆஸ் இட் ஹேப்பான்ட்' (History As it Happened) என்ற பெயரில் மன்த்லி ரெவ்யூ பதிப்பகமே ஆம் ஆண்டு வெளியிட்டது. இது ஐன்ஸ்டீன், சே குவேரா, பால். எம். ஸ்வீஸி, பால் பரான், லியூ ஹீபர்மன்  போன்ற ஆளுமைகள் எழுதிய கட்டுரைகள் கொண்ட தொகுப்பு; வரலாற்று முக்கியத்துவம் வாய்ந்த நிகழ்வுகள் நடந்தபோதே எழுதப்பட்டு இன்றைக்கும் இடதுசாரிகள் அனைவரும் வாசிக்கும் அவசியம் உள்ள தொகுப்பு.

வெளி இணைப்புகள்
   – "ஆவணபடுத்தப்பட்ட இணைப்பு"
நூல் வெளி: தேவை ஒரு சுயமதிப்பீடு, தி இந்து (தமிழ்), நாள்: ஆகஸ்ட் 16, 2014

ஆங்கிலம்-தமிழ் மொழிபெயர்ப்பு நூல்கள்
ஆரவல்லி மாவட்டம்

ஆரவல்லி மாவட்டம் (Aravalli district),  () இந்தியாவின்  குஜராத் 33 மாவட்டங்களில் ஒன்று. இது குஜராத்தின் கிழக்குப் பகுதியில் இராஜஸ்தான் மாநிலத்தை ஒட்டி அமைந்துள்ளது. இதன் நிர்வாகத் தலைமையிட நகரம் மோதசா ஆகும். இம்மாவட்டம், சபர்கந்தா மாவட்டத்தின் ஆறு வருவாய் வட்டங்களைக் கொண்டு, 15 ஆகஸ்டு 2013ஆம் நாளில் புதிதாக துவக்கப்பட்டது. இம்மாவட்ட தலைமையிடம் மோதசா நகரம்.
 இம்மாவட்டத்தில் கிருஷ்ணருக்கு அமைந்த ஷாம்ளாஜி கோயில் உள்ளது.

வருவாய் வட்டங்கள்
676 கிராமங்கள் கொண்ட ஆரவல்லி மாவட்டத்தில் 6 வருவாய் வட்டங்கள் உள்ளது. 
 மோதசா  வட்டம்
மால்பூர் வட்டம்
தான்சூரா வட்டம்
மெக்ராஜ் வட்டம்
பிலோதா வட்டம்
பயத் வட்டம்

ஆரவல்லி மலைத் தொடர்
ஆரவல்லி மலைத்தொடரின் 5653 அடி (1723 மீட்டர்) உயரமான சிகரம் இம்மாவட்டத்தில் அமைந்துள்ளது.

பொருளாதாரம்
5 மெகா வாட் திறன் கொண்ட தனியார் சூரிய ஒளி மின்சக்தி ஆலை கொண்டுள்ளது.

இதனையும் காண்க
  ஆரவல்லி மலைத்தொடர்

மேற்கோள்கள்

வெளி இணைப்புகள்

   ஆரவல்லி மாவட்ட இணையதளம்

குஜராத் மாநிலத்திலுள்ள மாவட்டங்கள்
ஆரவல்லி மாவட்டம்
நியூஸ்7 தமிழ் தொலைக்காட்சி

நியூஸ்7தமிழ் என்பது  அக்டோபர் 30, 2014 ஆம் ஆண்டு முதல் தமிழ்நாட்டில் சென்னையை தலைமையிடமாக கொண்டு இயங்கும் தமிழ் மொழி 24 மணி நேர செய்தி தொலைக்காட்சி சேவை ஆகும். இது விவி குரூப்பு நிறுவனத்திற்கு சொந்தமானது ஆகும்.

ஆசிரியர் குழு
அல் ஜசீராவில் பணியாற்றிய நிக் வால்ஸ், நீதிபதி வெங்கடராமன், கவிஞர் மீனா கந்தசாமி ஆகியோரைக் கொண்ட ஆசிரியர் குழு இந்தத் தொலைக்காட்சியை வழிநடத்தும் என தெரிவிக்கப்பட்டது..

உரிமையாளர்கள்
சுரங்கத் தொழிலில் ஈடுபட்டுள்ள 'விவி மினரல்ஸ் குழு' முக்கிய உரிமையாளர் ஆகும். அலையன்ஸ் பிராட்காஸ்ட் எனும் நிறுவனப் பெயரின்கீழ், இந்த தொலைக்காட்சி அலைவரிசை செயல்படும்.

மேற்கோள்கள்

வெளி இணைப்புகள் 
அதிகாரப்பூர்வ இணையதளம்

2014 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
தமிழ்த் தொலைக்காட்சிச் சேவைகள்
தொலைக்காட்சி நிலையங்கள் சென்னை
செய்தி தொலைக்காட்சி அலைவரிசைகள்
நெட்டலை

அலை பரவும் திசைக்கு இணையாகவோ அவற்றின் திசையிலோ, ஊடகத்திலுள்ள துகள்கள் அதிர்வுறுவதால் உண்டாகும் அலைகள் நெட்டலைகள் (Longitudinal wave)
எனப்படும். ஒலி அலைகள் காற்றிலோ வாயுவிலோ நெட்டலைகளாகப் பரவுகின்றன

ஊடகத்தின் வழியே நெட்டலைகள் பரவும் போது நெருக்கமும் நெகிழ்வும் உருவாகின்றன. ஊடகத்தின் வழியே பரவும் நெட்டலைகளில், நெருக்கம் என்பது அதிக அழுத்தம் உள்ள பகுதி. நெகிழ்வு என்பது குறைந்த அழுத்தம் உள்ள பகுதி.

மேற்கோள்கள்

அலை இயக்கவியல்
அலைகள்
சங்கத் தமிழ் (நூல்)

சங்கத் தமிழ் என்னும் நூல் மு. கருணாநிதி எழுதிய நூலாகும்.

நூலின் அமைப்பு

மு. கருணாநிதி இந்த நூலில் சங்க இலக்கியத்தில் உள்ள பொருத்தமான 100 பாடல்களுக்கு புதுக்கவிதையில் விளக்கக் கவிதைகளை எழுதியுள்ளார். ஒவ்வொரு பாடலுக்கும் ஒரு வண்ண ஓவியம் என்ற வீதத்தில் புகழ்பெற்ற ஓவியர்களைக்கொண்டு ஓவியம் புனையப்பட்டு உள்ளது. இதில் இறுதியில் உள்ள 11 பாடல்களில் ஒரு தலைக் காதல் என்னும் பெயரில் கற்பனை கலந்த குறுங்காவியமாக பொருத்தமான சங்க இலக்கிய பாடல்களுடன் எழுதியுள்ளார். இந்த விளக்கப் பாடல்கள் முதலில் குங்குமம் இதழில் வாரம் ஒரு பாடல் என்ற கணக்கில் வெளிவந்தது. பின்னர் நூல்வடிவமாக ராக்ஃபோர்ட் பப்ளிகேஷன்ஸ்(பி)லிட் பதிப்பகத்தின் வெளியீடாக 1987இல் வெளிவந்தது. மூன்றாம் பதிப்பாக நவம்பர் 1987இல் வெளிவந்தது.

உசாத்துணை

வெளி இணைப்புகள் 

 அமேசானில் சங்கத் தமிழ்

1987 தமிழ் நூல்கள்
மு. கருணாநிதி நூல்கள்
போடாட் மாவட்டம்

போடாட் மாவட்டம் (Botad District),  (குஜராத்தி): બોટાદ જિલ્લો) இந்தியாவின் குஜராத் மாநிலத்தின் 33 மாவட்டங்களில் ஒன்று.. இம்மாவட்டம்  ஆகஸ்டு 15, 2013இல் புதிதாகத் துவக்கப்பட்டது...

இம்மாவட்ட தலைமையகம் போடாட் நகராகும். சௌராஷ்டிர தீபகற்ப பகுதியில் அமைந்துள்ள மாவட்டங்களில் ஒன்று. பவநகர் மாவட்டம் மற்றும் அகமதாபாத் மாவட்டத்தின் சில வருவாய் வட்டங்களைக் கொண்டு புதிய போடாட் மாவட்டம் தொடங்கப்பட்டது. இதன் பரப்பளவு  2,564 சதுர கிலோ மீட்டர். மக்கள் அடர்த்தி சதுர கிலோ மீட்டருக்கு 255 நபர்கள். இம்மாவட்ட மக்கட்தொகை 6,52,556 ஆகும்.

வருவாய் வட்டங்கள்
2011-ஆம் கணக்கெடுப்பின் ப்டி, 2564 சதுர கிலோ  மீட்டர் பரப்பளவு கொண்ட இம்மாவட்டத்தின் மக்கள்தொகை  6,52,000 ஆகும். இம்மாவட்டம் 190 கிராமங்கள் கொண்டது. சராசரி எழுத்தறிவு 67.63% ஆகும்.

போடாட் மாவட்டம் நான்கு வருவாய் வட்டங்களைக் கொண்டுள்ளது.
போடாட் வட்டம்
கதாதா வட்டம்
பார்வலா வட்டம்
ராண்பூர் வட்டம்

மேற்கோள்கள்

வெளி இணைப்புகள்
 போடாட் மாவட்டத்தின் இணையதளம்

குஜராத் மாநிலத்திலுள்ள மாவட்டங்கள்
போட்டாத் மாவட்டம்
சௌராட்டிர தீபகற்பம்
ஆதோனி

ஆதோனி  அல்லது அதோனி  (Adoni), இந்தியாவின் ஆந்திரப் பிரதேசம் மாநிலத்தில் அமைந்துள்ள கர்னூல் மாவட்டத்தின்  ஆதோனி கோட்டத்தில் இருக்கும் ஒரு நகரம் ஆகும். இது ஆந்திராவின் மேற்குமத்தியப் பகுதியில் அமைந்துள்ளது. இது பருத்தி உற்பத்தியில் பெயர் பெற்ற ஊர்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 435 மீட்டர் (1427 அடி) உயரத்தில் இருக்கின்றது.

மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 1,66,537 மக்கள் இங்கு வசிக்கின்றார்கள். இவர்களில் 82,743 பேர் ஆண்கள், 83,794 பேர் பெண்கள் ஆவார்கள். ஆதோனி மக்களின் சராசரி கல்வியறிவு 68.38% ஆகும். இது இந்திய தேசிய சராசரி கல்வியறிவான 73% விட குறைந்தது.

மேலும் காண்க

கர்நூல் மாவட்டம்

ஆதாரங்கள்

ஆந்திர ஊர்களும் நகரங்களும்
கர்நூல் மாவட்டம்
உருய் உலோபேசு டி வில்லலோபோசு

ருய் லோபேசு டி வில்லலோபோசு (Ruy López de Villalobos, 1500 – ஏப்ரல் 4, 1546) எசுப்பானிய நாடுகாண் பயணியாவார். மெக்சிக்கோவிலிருந்து அமைதிப் பெருங்கடலில் பயணித்து கிழக்கிந்தியத் தீவுகளில் எசுப்பானியாவின் தடம் பதித்தவர்.   வில்லலோபோசு  பிலிப்பீன்சிற்கு எசுப்பானியாவின் இரண்டாம் பிலிப்பு நினைவாக  லாசு ஐலாசு பிலிப்பினாசு (பிலிப்பீனியத் தீவுகள்) எனப் பெயரிட்டவர். 1542 இல், இவர் அமைதிப் பெருங்கடலில், தற்கால ஹவாய் எனக் கருதப்படும் தீவுக்கூட்டங்களையும் கண்டறிந்ததாக நம்பப்படுகின்றது; இருப்பினும் இதனை எசுப்பானியா யாருமறியா வண்ணம் காத்ததாகவும் கூறப்படுகின்றது.

வெளி இணைப்புகள்
The First Discovery of Australia and New Guinea by Roque Santacruz, Chapter IV
Pacific Maritime History Mazaua: Magellan's Lost Harbour

1546 இறப்புகள்
எசுப்பானிய நாடுகாண் பயணிகள்
1500 பிறப்புகள்
கிழக்கிந்தியத் தீவுகள்

கிழக்கிந்தியத் தீவுகள் அல்லது இந்தியத் தீவுகள் (Indies) அல்லது (East Indies) என்ற சொல்லாடல்  இந்திய ஒன்றியம், பாக்கித்தான், வங்காளதேசம், மியான்மர், இலங்கை,  மாலைத்தீவுகள் மேலும்  தாய்லாந்து, கம்போடியா, லாவோஸ், புரூணை, சிங்கப்பூர், பிலிப்பீன்சு, கிழக்குத் திமோர், மலேசியா மற்றும் இந்தோனேசியா உள்ளடக்கிய தெற்கு மற்றும் தென்கிழக்காசியா பகுதிகளைக் குறிக்கும். குறிப்பாக தென்கிழக்காசியாவின் தீவுகளைக் குறிக்க இன்டீசு என்ற சொல் பயன்படுத்தப்படுகின்றது. இந்தியப் பண்பாட்டுத் தாக்கம் மிக்க பகுதிகளைக் குறிப்பதற்கான இச்சொல் சிந்து ஆற்றை ஒட்டி ஐரோப்பிய மொழிகளில் உருவாகியுள்ளது.

ஏறத்தாழ 300 ஆண்டுகளாக டச்சுக்காரர்களின் குடிமைப்படுத்தப்பட்ட பகுதிகளாக இருந்த பகுதிகள் (தற்போதைய இந்தோனேசியா)  டச்சுக் கிழக்கிந்தியத் தீவுகள் எனப்படுகின்றன.  எசுப்பானிய ஆதிக்கத்தில் இருந்த பகுதிகள் (தற்கால பிலிப்பீன்சு) எசுப்பானியக் கிழக்கிந்தியத் தீவுகள் எனப்பட்டன. கிழக்கிந்தியத் தீவுகளில் பிரான்சிய இந்தோசீனா, புரூணை, சிங்கப்பூர் போர்த்துகேசிய  கிழக்குத் திமோர் ஆகியவையும் அடங்கும். ஆனால்   டச்சு ஆதிக்கத்தில் இருந்த  மேற்கு நியூ கினியா (மேற்கு பப்புவா) புவியியல்படி மெலனீசியாவின் அங்கமாகக் கருதப்படுவதால் கிழக்கிந்தியத் தீவுகளில் ஒன்றாக எடுத்துக் கொள்ளப்படுவதில்லை.

மேற்சான்றுகள்

ஆசியா தொடர்பான குறுங்கட்டுரைகள்
தென்கிழக்காசியாவின் தீவுக்கூட்டங்கள்
ககயன் பள்ளத்தாக்கு

ககயன் பள்ளத்தாக்கு  என்பது பிலிப்பீன்சில் அமைந்துள்ள ஒரு பிராந்தியமாகும். இது பிராந்தியம்  II எனவும் குறிப்பிடப்படுகின்றது. இது ஐந்து மாகாணங்களை உள்ளடக்கியது. நான்கு பிரதான நகரங்களையும் இது கொண்டுள்ளது. அவற்றுள் கைத்தொழிலில் முக்கியமான நகரம் கவுவயான் நகரம் ஆகும். துகுவேகவரோ என்பது சமய நகரமாகும். அடிப்படை வளர்ச்சி நகரம் இலகன் ஆகும். பிரதேச ரீதியில் ககயான் பள்ளத்தாக்கானது பிலிப்பீன்சின் இரண்டாவது பெரிய பிரதேசமாகும்.

மேற்கோள்கள்

வெளி இணைப்புகள்

 Executive Order No. 561: FORMATION OF THE "SUPER" REGIONS AND MANDATE OF THE SUPERREGIONAL DEVELOPMENT CHAMPIONS 
 Cagayan Valley Region
 North Luzon Super Region: Potentials 
 North Luzon Super Region: Projects 
 Ilocano: Ti Pagsasao ti Amianan
 Ilocano Wikipedia
 NAKEM Centennial Conference 

பிலிப்பீன்சின் பிராந்தியங்கள்
லூசோன்